對鏡辭
作者：張侃
朝代：宋

paragraphs: 古人對鏡辭，率是年紀老。
出言反成悲，未免耿成抱。
間有少年人，對鏡默祈禱。
第一早功名，第二多壽考。
第三欲富貴，滿屋貯珠寶。
此心機械生，此身晨夕惱。
用一每藏九，終焉乖至道。
目爲守錢虜，名字亦可保。
不見王夷甫，舉去忘稽考。
我今對鏡別，有酒便爲好。
欲醉未醉間，浩歌出晴昊。
荷花解人心，風前互傾倒。